
HRVATSKO PLANINARSKO DRUŠTVO

"LIPA" SESVETE

SEKCIJA DRUŠTVENIH IZLETA „HAJ LIP“

Trg Dragutina Domjanića 6/II

10360 Sesvete

www.hpdlipa.hr
Sesvete,  25.10.2026.
pozivamo vas na planinarski izlet
UPOZNAJMO MEDVEDNICU
Gornja Bistra  -  Bistransko Sedlo  -  Grafičar  -  Sljeme 
nedjelja,  15. studenoga  2026.

Izlet se organizira javnim prijevozom (vlak/autobus ZET-a). Polaznici iz Sesveta sastaju se na željezničkom kolodvoru u 7.20 gdje kupuju kartu do Podsuseda. Umirovljenici i osobe starije od 65 godina, uz pametnu karticu HŽ Putničkog prijevoza, ostvaruju pravo na besplatan prijevoz.

Vlak iz Sesveta polazi u 7.29 sati, a na  ZG-Gl. kolodvor dolazi u 7.47. U Podsused stiže u 8.04 sati gdje ih čeka vodič. Iz Podsuseda nastavljaju ZET-ovim autobusom (176) za Gornju Bistru koji s terminala ZET-a u Črnomercu polazi u 8.10. Slijedi pol satna vožnja zaprešićkim i bistranskim podsljemenskim selima do Gornje Bistre (210 mnv). Tamo u 9.00 sati započinje planinarenje planinarskim stazama 46 i 8 do planinarskog doma „Grafičar“ do kojeg se stiže za cca 2,5 sati.  Odmor za ručak.
Gornja Bistra, naselje u sastavu općine Bistra u Zagrebačkoj županiji, nalazi se uz potok Bistru, u podnožju dijela Medvednice koji se naziva Bistranskom gorom. U napuštenome kamenolomu zelenoga škriljevca istočno od naselja ulaz je u Park prirode Medvednicu; cesta vodi prema žičari i skijaškim stazama na Medvednici, koje se najvećim dijelom nalaze u visinskome, nenaseljenom dijelu područja naselja. U naselju se nalazi jednokatni kasnobarokni, otmjeno građen dvorac obitelji Oršić, koji je 1770–75. dao izgraditi grof Krsto II. Oršić. U vlasništvu obitelji bio je do sredine 1860., kada ga je kupio Ivan Rath, a već 1862. H. Carion, nadglednik u rudniku srebra na Medvednici i prevoditelj hrvatske himne na francuski jezik. Pretrpio je znatna oštećenja u potresu 1880., nakon čega ga je Carion obnovio. Njegova kći Mariedonna bila je vlasnica do 1939. Dvorac ima tlocrt u obliku potkove ili slova »U«. Oko dvorca je prostrani park, kroz koji do dvorca vodi grabova aleja. Nakon Drugoga svjetskog rata dvorac je nacionaliziran te je u njem isprva bio odgojni dom za djevojke, potom oko 1950. dječje oporavilište grada Zagreba, a od 1962. bolnica za djecu i mladež, koja se od 1969. naziva → Specijalna bolnica za kronične bolesti dječje dobi Gornja Bistra, jedina je takva u Hrvatskoj. Zbog nužnih prilagodba za bolničke namjene, dvorcu su narušene izvorne graditeljske vrijednosti.
Stazom 26 nastavlja se hodnja u pravcu Tomislavovog doma i gornje stanice žičare na Sljemenu u trajanju od cca 50 minuta.
Planinarski dom "Grafičar" (864 m) nalazi se na Rudarskom sedlu ispod Malog Sljemena, na proplanku okruženom lijepom šumom. Izgradilo ga je 1954. godine planinarsko društvo "Grafičar". U neposrednoj blizini nalazi se Rudnik Zrinski. Na livadi ispred doma, izgrađeno je odmorište sa stolovima i klupama.
Povratak prema gradu Žičarom Sljeme, a potom tramvajem do Glavnog kolodvora.
UKUPNO VRIJEME HODANJA:
3,5  sati.  Tehnički nije zahtjevno; kondicijski srednje teško.
Duljina trase cca 9,5 km, visinska razlika: 820 m.
PLANINARSKA OPREMA:
Planinarske cipele, zaštita od kiše i vjetra, kapa, slojevita odjeća, štapovi za hodanje, baterijska svjetiljka, te ostala oprema za jednodnevni izlet, ovisno o vremenskim uvjetima. 
DOKUMENTI:

osobna i zdravstvena iskaznica, te planinarska iskaznica s markicom za 2026.

PREHRANA:


iz ruksaka i u planinarskom domu „Grafičar“.
PRIJEVOZ:


javni prijevoz – vlak/ZET.
Trošak prijevoza snosi svaki sudionik osobno.
VODIČI:


Božica Šabić  i  Vladimir Beštak
PRIJAVE kod:

Vladimir Beštak,   091/533 53 91,   e-mail:   vladek.bestak@gmail.com  

najkasnije do  10.11.2026.  jer vođena grupa čini najviše 30 sudionika.

       Izvor: karta Bergfex
OBAVIJESTI I UPUTE SUDIONICIMA IZLETA

	Sudionik izleta je svojom prijavom za sudjelovanjem na izletu potvrdio:

1) da je upoznat sa svim detaljima izleta, da je zdrav i da nema kronične bolesti koje nije prijavio vodiču izleta, te da je psihofizički spreman za napore na izletu,

2) da će slušati sve u dobroj namjeri izrečene upute vodiča na terenu, te da svojim djelovanjem neće ugrožavati druge sudionike izleta.

3) da pristupa izletu na vlastitu odgovornost. U slučaju loših vremenskih uvjeta, vodič ima pravo promijeniti rutu ili otkazati izlet.


Zbog premalog broja prijavljenih sudionika izleta s plaćenom akontacijom troškova izleta, izlet se može otkazati odmah po zaključenju liste sudionika izleta. Uplaćeni novac sudionicima izleta se vraća. Ostavlja se mogućnost vodiču izleta da s prijavljenim sudionicima izleta dogovori drugo prijevozno sredstvo (manji autobus, kombi, osobni automobili ... ) te korigira troškove izleta ako je potrebno.

Zbog nepovoljnih vremenskih uvjeta na terenu, izlet se može otkazati najkasnije 12 sati prije polaska na izlet. Organizator je dužan o otkazivanju izleta odmah obavijestiti sve sudionike izleta. Uplaćeni novac sudionicima izleta se vraća.

Sudionik izleta može otkazati sudjelovanje na izletu do 5 (pet) dana prije polaska na izlet s mogućnošću povrata uplaćenog novca. Ako se izlet otkazuje zadnja 4 (četiri) dana prije polaska na izlet, povrat uplaćenog novca nije moguć. Ukoliko se radi o višednevnim izletima otkazivanje sudjelovanja je moguće najkasnije 14 dana prije održavanja izleta uz povrat uplaćenog novca.  Ukoliko se izlet otkazuje do 7 dana prije održavanja izleta moguć je povrat 50% uplaćenog iznosa. Nakon toga povrat novca moguć je samo u slučaju kada sudionik izleta pronađe zamjenu. Sudionik izleta može za sebe pronaći zamjenu, no o tome mora obvezno obavijestiti vodiča / organizatora izleta.

Vodič prije polaska na izlet provjerava opremu sudionika izleta; ako netko nema opremu u skladu s  zahtjevima iz najave izleta, vodič je dužan takvoj osobi zabraniti sudjelovanje na izletu. Prethodno uplaćeni troškovi se ne vraćaju.

Vodič prije polaska na izlet provjerava zdravstveno i psihofizičko stanje sudionika izleta; ako ustanovi da netko od prijavljenih sudionika neće moći izdržati napore predviđenog puta može takvoj osobi zabraniti sudjelovanje na izletu. Prethodno uplaćeni troškovi se ne vraćaju.

Zbog iznenada pogoršanih vremenskih uvjeta na terenu vodič ima pravo promijeniti smjer kretanja i krajnje odrediše, odnosno može prekinuti odvijanje izleta.

Zbog problema sa zdravstvenim stanjem pojedinih sudionika izleta vodič donosi optimalne odluke: određuje sudionike izleta koji će se pobrinuti za ugroženog člana, odnosno, u krajnjoj nuždi, prekida izlet.

Sudionik izleta mora biti član Hrvatskog planinarskog saveza s plaćenom članarinom za tekuću godinu. Člansku iskaznicu mora imati sa sobom za vrijeme izleta.

(napisano prema odredbama Pravilnika o organiziranju i vođenju izleta HPD LIPA SESVETE) 
